stanford-oval/wikipedia huggingface dataset:
Elizabeth Acevedo

Elizabeth Acevedo vuonna 2018.
Elizabeth Acevedo on dominikaanilais-yhdysvaltalainen prosaisti ja runoilija.
Acevedon esikoisteos The Poet X (suom. Runoilija X) nousi The New York Timesin bestseller-listalle. Acevedo sai teoksesta National Book Awardin nuortenkirjallisuuden sarjassa vuonna 2018. Vuonna 2019 hänelle myönnettiin teoksesta myös  Michael L. Printz -palkinto ja arvostettu brittiläinen kirjallisuuspalkinto, Carnegie-mitali. Acevedo on voittanut myös lavarunouden National Poetry Slamin ja Beltway Grand Slamin.
Acevedo asuu Washington D.C.:ssä. Hän on dominikaanilaisten maahanmuuttajien lapsi. Ennen esikoisteoksensa julkaisua hän työskenteli englanninopettajana Marylandissä. Hän on suorittanut kandidaatin tutkinnon esittävissä taiteissa George Washingtonin yliopistossa ja maisterin tutkinnon luovassa kirjoittamisessa Marylandin yliopistossa.
Suomennetut teokset

Runoilija X.  (The Poet X, 2018)  Suomentanut Leena Ojalatva. Karisto, 2019.  ISBN 978-951-23-6572-2.
Kaikilla mausteilla.  (With the Fire on High, 2019)  Suomentanut Leena Ojalatva. Karisto, 2020.  ISBN 978-951-1-37222-6.
Maata jalkojen alle.  (Clap When You Land, 2020)  Suomentanut Leena Ojalatva. Karisto, 2021.  ISBN 978-951-1-38961-3.
Aiheesta muualla

Elizabet Acevedon verkkosivut (englanniksi)
Pączek

Pączkeja myytävänä
Pączek (kaš. pùrcle, slees. kreple) on perinteinen puolalainen täytetty munkki.
Se on paksu, pehmeä ja makea munkki, joka täytetään usein marmeladilla, hillolla tai muulla täytteellä. Vaikka ne näyttävät saksalaisilta berliininmunkeilta, pączkit valmistetaan erityisen rikkaasta taikinasta, joka koostuu vehnäjauhosta, kananmunista, maidosta ja voista. Ne voivat sisältää myös muita aineksia, kuten vaniljaa, kanelia tai appelsiininkuorta. Pączkit voidaan koristella sokerikuorrutteella, marsipaanilla tai murskatuilla pähkinöillä.
Pączkia on valmistettu Puolassa ainakin keskiajalta lähtien. Pączki on tavanomainen rasvatorstaileivonnainen.
Putoavia enkeleitä

| Putoavia enkeleitä |
| --- | --- |
 Elokuvan juliste.
Ohjaaja:  Heikki Kujanpää
Käsikirjoittaja:  Sami Parkkinen Heikki Kujanpää Heikki Huttu-Hiltunen
Tuottaja:  Petri Jokiranta Tero Kaukomaa
Säveltäjä:  Timo Hietala
Kuvaaja:  Harri Räty
Leikkaaja:  Jukka Nykänen
Pääosat:  Elena Leeve Tommi Korpela Elina Knihtilä
Valmistustiedot
Valmistusmaa:  Suomi
Tuotantoyhtiö:  Blind Spot Pictures
Ensi-ilta:  2008
Kesto:  102 minuuttia
Alkuperäiskieli:  Suomi
Budjetti:  1 184 000 euroa
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Putoavia enkeleitä on suomalainen elokuva, joka kertoo kirjailija Lauri Viidan (Tommi Korpela) ja kirjailija Aila Meriluodon (Elina Knihtilä) värikkään rakkaustarinan ja kuvaa Viidan sairastumisen heidän kuvitteellisen tyttärensä Helenan (Elena Leeve) näkökulmasta. Se on olennaisesti nuoren naisen kasvukertomus ja samalla sodanjälkeisen suomalaisen kulttuurielämän kuvaus. Elokuvan ensi-ilta oli 5. joulukuuta 2008.
Putoavia enkeleitä perustuu Heikki Kujanpään ohjaamaan samannimiseen näytelmään, jota esitettiin Q-teatterissa 2005. Näytelmän on ohjannut elokuvaksi niin ikään Heikki Kujanpää.
Elokuva sai kolme Jussi-palkintoa 2009: Tommi Korpela parhaasta miespääosasta, Elena Leeve parhaasta naispääosasta ja Elina Knihtilä parhaasta naissivuosasta.
Aiheesta muualla

Viralliset kotisivut (Arkistoitu – Internet Archive)
Suomen elokuvasäätiön Putoavia enkeleitä -tietosivu (Arkistoitu – Internet Archive)
Protégé

Protégé on ilmainen, avoimen lähdekoodin ontologiaeditori ja tietämyksen hankintajärjestelmä. Eclipsen tavoin Protégé on ohjelmistokehys, johon voidaan kehittää laajennuksia eri projektien tarpeisiin. Ohjelmisto on kirjoitettu Javalla. Käyttöliittymät luodaan Javan Swing-kirjastoa käyttäen.
Protégéa kehittävät yhteistyössä Stanfordin ja Manchesterin yliopistot. Ohjelmistolla on arviolta yli 100 000 rekisteröitynyttä käyttäjää.
Protuberanssi

Protuberansseja Auringon pinnalla.
Protuberanssit ovat Auringosta nousevia kaasupurkauksia, jotka voivat kohota kymmenien tuhansien kilometrien korkeuteen. Protuberanssien muoto vaihtelee koronassa vallitsevien magneettikenttien mukaan:
Kehämäiset protuberanssit nousevat kromosfääristä ja kohoavat kymmenien tuhansien kilometrien korkeuteen tullakseen takaisin Auringon gravitaation alasajamina.[lähde? ]
Liikkumattomat protuberanssit leijailevat plasmapilvinä koronan alaosissa suurin piirtein paikallaan jopa kuukausia, kunnes putoavat Auringon vetovoiman vetäminä takaisin kromosfääriin tai hälvenevät aurinkotuulen mukana avaruuteen.[lähde? ]
Räjähdysmäiset protuberanssit muodostuvat liikkumattomista protuberansseista silloin, kun paikallisessa magneettikentässä tapahtuu odottamattomia muutoksia. Tällöin protuberanssin rakenne hajoaa räjähdysmäisesti, ja aines joko palaa takaisin kromosfääriin tai katoaa aurinkotuulen mukana avaruuteen.[lähde? ]
Bent Out of Shape

| Bent Out of Shape Rainbow |
| --- | --- | --- |

Studioalbumin tiedot
 Äänitetty : Sweet Silence -studiot, Kööpenhamina, Tanska toukokuu – kesäkuu 1983
 Julkaistu: 24. elokuuta 1983
 Formaatti: LP, MC, CD
 Tuottaja(t): Roger Glover
 Tyylilaji: hard rock, AOR
 Kesto: 40.25
 Levy-yhtiö:  Polydor Records  Mercury Records
Listasijoitukset
  2. (syyskuu 1983)    6. (4. lokakuuta 1983)    6. (viikko 39, 1983)    11. (syyskuu 1983)    25. (1983)    34. (1983)    93. (22. lokakuuta 1983)
Rainbow’n muut julkaisut
| Straight Between the Eyes 1982 | Bent Out of Shape 1983 | Finyl Vinyl 1986 |
Bent Out of Shape on Rainbow -yhtyeen seitsemäs ja sen ensimmäisen toimintakauden viimeinen studio-albumi, joka julkaistiin elokuussa 1983.
Albumin nauhoitus ja sisältö

Difficult to Cure-albumin tapaan Bent Out of Shape nauhoitettiin Sweet Silence-studioilla Kööpenhaminassa Tanskassa Roger Gloverin toimiessa jälleen tuottajana. Kokoonpano oli jälleen muuttunut, kun rumpali Bobby Rondinellin tilalle oli tullut amerikkalais-rumpali Chuck Burgi. Albumilla yhtye palaa edellisen albumin raskaammasta rockista takaisin Difficult to Cure-albumin tyyliseen kaupallisempaan, aikuismaiseen hard rockiin. Yhtyeen ja Ritchie Blackmoren tähtäin oli Pohjois-Amerikan markkinoille suunnattu, jossa AOR-musiikki oli edelleen valtavirtaa. Rainbow oli saanut jonkin verran listamenestystä Yhdysvalloissa edellisen albumin "Stone Cold"-singlellä, mutta stadion-luokan yhtye se ei kuitenkaan vielä ollut eikä tullut olemaankaan. Myös albumin nimi "bent out of shape" tulee amerikkalaisesta sanonnasta. Albumin kappaleet ovat pääasiassa Blackmoren ja laulaja Joe Lynn Turnerin säveltämiä.
Albumin kaksi singlejulkaisua olivat sen vahvasti AOR-vaikutteiset balladit "Street of Dreams" ja "Can't Let You Go". Raskaammasta rockista albumilla muistuttavat "Fire Dance", jonka riffiä Blackmore kierrätti myöhemmin Deep Purplen "The Battle Rages On"-kappaleessa ja "Drinking With the Devil". Kappaleet "Fool for the Night" ja "Desperate Heart" ovat kevyempää, syntetisaattori-voittoista pop/rockia ja "Stranded" ja "Make Your Move" ovat perinteisempää rockia. Albumi sisältää myös kaksi instrumentaalia joista Howard Blaken säveltämä "Snowman" on tullut tutuksi Suomen televisiossakin jouluisin nähdystä Lumiukko-animaatiosta. Toisesta instrumentaalista "Anybody There" Blackmore sai Grammy-ehdokkuuden.
Albumi mediassa

Britannian albumilistalla albumi jäi sijalle 11. ollen ensimmäinen Rainbow-albumi sitten Rising-levyn joka jäi top-10:n ulkopuolelle. Muualla Euroopassa albumi menestyi hyvin nousten mm. Suomen listan sijalle 2. Yhdysvalloissa albumi ei aivan menestynyt yhtä hyvin kuin edeltäjänsä jääden sijalle 34.
Singlenä julkaistut "Street of Dreams" (UK #52) ja "Can't Let You Go" (UK #43) eivät olleet suurmenestyksiä Britanniassa. Yhdysvalloissa "Street of Dreams" jäi sijalle 60. Billboard Hot 100-listalla mutta nousi toiseksi Hot Mainstream Rock Tracks-listalla. Molemmista kappaleista tehtiin myös promovideot, mutta Music Television kieltäytyi esittämästä "Street of Dreams"-videota sen hypnoosia käsittelevän aiheen vuoksi.
Albumia on kritisoitu vuosien aikana lähinnä sen kaupallisesta ja kevyestä materiaalista johtuen. Julkaisunsa aikaan Britannian musiikkilehdistön mielipiteet albumista olivat ristiriitaisia. Kerrang!-lehden arvostelija kehuu yhtyeen olevan "parhaassa kunnossa koskaan" ja Sounds-lehden arvioija sanoo "Blackmoren olevan synonyymi sanalle laatu". Melody Makerin kriitikko taas syyttää Blackmorea "itsensä myymisestä" ja sanoo albumia "löysäksi". UK Pressin arvostelija sanoo yhtyeen olevan "enemmän Hollywood-eläkeläisiä kuin Heavy Metal-kuninkaita" ja Record Mirrorin kriitikko kirjoittaa albumin olevan "tylsä ja laimea". Suomalaisen Soundi-lehden arvostelija kirjoittaa albumin olevan "Rainbown huonoimman levyn" ja kuvaa albumin musiikkia "nimensä mukaisesti muotopuoleksi vääntyneeksi, nuoleskelevaksi heviksi". Myös suomalaisen Deep-Purple.fi-sivuston arvostelijat sanovat albumia "pettymykseksi". Allmusic.com-sivuston arvostelija antaa albumilla 2,5 tähteä viidestä sanoen albumin olevan "tasainen, mutta ei uskomaton".
Yhtyeen lopettaminen 1983-1984

Deep Purplen ja sen klassisen kakkoskokoonpanon (Blackmore, Glover, Ian Gillan, Jon Lord, Ian Paice) huhuttu uudelleenkokoontuminen oli käsillä vuoden 1983 alussa ja Rainbow laitettiin telakalle. Tästä ei vielä kuitenkaan tullut mitään sopimusteknisistä syistä ja Rainbow jatkoi vielä toimintaansa. Bent Out of Shapen julkaisun jälkeen yhtye aloitti kiertueen ja keikkaili mm. Britanniassa ensimmäistä kertaa kahteen vuoteen. Purplen paluusta päästiin viimein sopimukseen ja maaliskuun 1984 Japanin konsertit jäivät Rainbown ensimmäisen toimintakauden viimeisiksi konserteiksi. Alun perin huhuttiin, että Purple olisi koossa vain yhden albumin ja kiertueen ajan ja tämän jälkeen Rainbow jatkaisi toimintaa. Näin ei kuitenkaan käynyt ja Blackmore pysyi Purplessa aina vuoteen 1993 asti jonka jälkeen hän perusti Rainbown uudelleen.
Muuta tietoa albumista

Alkuperäisessä vinyyliversiossa kappale "Desperate Heart" kestää 4:04 minuuttia kun taas kasettiversiossa kappale on 4:36 minuuttia pitkä (säkeistö kerrataan soolon jälkeen). Sama koskee kappaletta "Make Your Move" joka vinyyliversiossa kestää 3:56 minuuttia ja kasettiversiossa pituus on 5:25 (bridge-osa kerrataan ja lopetus on pidempi). Ensimmäinen CD-painos käyttää vinyyliversiota mutta remasteroitu CD-painos (1999) käyttää kasettiversiota.
Ritchie Blackmoren Blackmore's Night-yhtye on versioinut "Street of Dreams"-kappaleen vuoden 2006 The Village Lantern-albumilleen. Albumin erikois-painokselta kappaleesta löytyy bonuksena versio, jossa kappaleen duetoivat Candice Night ja ex-Rainbow-vokalisti Joe Lynn Turner.
Kappaleet

A-puoli
Stranded – 4.30 (säv. Ritchie Blackmore/Joe Lynn Turner)
Can't Let You Go – 4.24 (säv. Blackmore/Turner, intro: David Rosenthal)
Fool for the Night – 4.04 (säv. Blackmore/Turner)
Fire Dance – 4.30 (säv. Blackmore/Turner/Roger Glover/Rosenthal)
Anybody There – 2.44 (säv. Blackmore)
B-puoli
Desperate Heart – 4.04 (4:36 CD/kasetti) (säv. Blackmore/Turner)
Street of Dreams – 4.28 (säv. Blackmore/Turner)
Drinking With the Devil – 3.44 (säv. Blackmore/Turner)
Snowman – 4.33 (säv. Howard Blake, arr. by Blackmore)
Make Your Move – 3.56 (5:25 CD/kasetti) (säv. Blackmore/Turner)
Singlejulkaisut

1983 – Street of Dreams / Anybody There
1983 – Street of Dreams / Anybody There / Power (live) (UK #52), (US #60), (US Hot Mainstream Rock Tracks #2)
1983 – Can't Let You Go / All Night Long (live)
1983 – Can't Let You Go / All Night Long (live) / Stranded (live) (UK #43)
1983 – Can't Let You Go / Drinking With the Devil
Kokoonpano

Joe Lynn Turner – laulu
Ritchie Blackmore – kitara
David Rosenthal – kosketinsoittimet
Roger Glover – basso
Chuck Burgi – rummut
Tuotanto

Roger Glover – tuottaja
Flemming Rasmussen – äänittäjä
Thomas Breckling – avustava äänittäjä
Nick Blagona – äänittäjä
Derek Burnett – kansikuva
STd – suunnittelu
Arvostelut

Allmusic () linkki
Quebecin kansanäänestys itsenäisyydestä 1980

| Quebecin kansanäänestys itsenäisyydestä 1980 |
| --- | --- |
 "Sallitko Quebecin hallituksen neuvotella ehdotetusta sopimuksesta Quebecin ja Kanadan välillä?" 
Sijainti:  Quebecin provinssi, Kanada
Ajankohta:  20. toukokuuta 1980
Quebecin kansanäänestys itsenäisyydestä 1980 järjestettiin 20. toukokuuta 1980. Kanadaan kuuluvan Quebecin provinssin pääministeri René Lévesque ilmoitti kansanäänestyksen päivämäärän 15. huhtikuuta 1980, jolloin itsenäisyyden kannattajat ja vastustajat aloittivat kampanjointinsa. Noin 59 prosenttia äänestäneistä vastusti itsenäisyyttä, jolloin Quebec jäi osaksi Kanadaa.
Tausta

Quebec oli ollut ennen kansanäänestystä erimielinen muun Kanadan politiikasta jo useita kertoja. Vuonna 1898 se oli ainoana provinssina äänestänyt ylivoimaisesti kieltolakia vastaan kansanäänestyksessä asiasta. Sekä ensimmäisessä että toisessa maailmansodassa Quebec oli lisäksi vastustanut asevelvollisuutta.
Separatistinen Parti Québécois sai vuoden 1976 vaaleissa voiton Quebecin liberaalipuolueen sijasta. Quebecin parlamentti otti pääministeri René Lévesquen johdolla itsenäisyysasian käsittelyynsä 20. joulukuuta 1979, ja asiasta väiteltiin maaliskuussa 1980. 20. maaliskuuta 1980 kansanäänestyksen sanamuodosta sovittiin, ja Lévesque julkisti sen järjestämisen päivämäärän 15. huhtikuuta.
Tulokset

Kyllä 1 485 851 ääntä (40,44 prosenttia)
Ei 2 187 991 ääntä (59,56 prosenttia)
hylättyjä 65 012 ääntä (1,74 prosenttia)
Äänioikeutetuista äänesti 85,61 prosenttia.
Seuraukset

Useat merkittävät liiketalouden yritykset siirtyivät Montrealista Torontoon Ontarioon jo pelkästään Parti Québécois’n vaalivoiton johdosta. Vuonna 2014 Quebec oli Kanadan provinsseista enimmän kansallisen varojen tasaamisen kohde. Sillä oli provinsseista myös suurin valtionvelka suhteutettuna talouteen.
Parti Québécois saavutti vaalivoiton syyskuussa 1994, ja loppuvuonna 1995 järjestettiin toinen kansanäänestys Quebecin itsenäisyydestä. Tuolloin itsenäisyyttä kannatti 49,42 prosenttia äänestäneistä.
Quebecin kansanäänestys itsenäisyydestä 1995

Quebecin kansanäänestys itsenäisyydestä 1995 oli järjestyksessään toinen kansanäänestys pääosin ranskankielisen Kanadan provinssin Quebecin itsenäisyydestä. Se järjestettiin 30. lokakuuta 1995.
Tausta

Ensimmäinen kansanäänestys itsenäisyydestä oli pidetty vuonna 1980.
Kansanäänestyksessä Quebecin äänestäjiltä kysyttiin, pitäisikö Quebecin julistaa itsemääräämisoikeus ja tulla itsenäiseksi valtioksi, edellyttäen, että Kanadalle tarjotaan poliittinen ja taloudellinen sopimus. Äänestys pidettiin 30. lokakuuta 1995, ja siinä oli Quebecin historian suurin äänestysprosentti (93,52 %). Itsenäisyyden vastustajat voittivat vain hyvin pienellä marginaalilla, sillä Ei-vaihtoehto sai 50,58 % äänistä.
Tulokset

| Vaihtoehto | Äänet | Osuus (%) |
| --- | --- | --- |
| Kyllä | 2 308 360 | 49,42 |
| Ei | 2 362 648 | 50,58 |
Hyväksytyt äänet: 4 671 008
Hylätyt äänet: 86 501
Annettuja ääniä: 4 757 509
Rekisteröityneitä äänestäjiä: 5 087 009
Lähde:
Reaktioita ja jälkipyykki

Pääministeri Chrétienin hallitus perusti tuloksen selvittyä parlamenttiin ylimääräisen valiokunnan, joka alkoi suunnitella Quebecia koskevia reformeja. Näiden tuloksena Kanadan edustajainhuone tunnusti alueen erityislaatuisen kielellisen ja kulttuurillisen aseman.
Kuusi päivää kansanäänestyksen jälkeen veitsellä aseistautunut André Dallaire tunkeutui Kanadan pääministerin Ottawan virka-asuntoon. Vuonna 1996 tuomioistuin katsoi Dallairen syyllistyneen pääministerin murhayritykseen, mutta häntä ei kuitenkaan tuomittu skitsofreniadiagnoosin vuoksi.
Etelä-Kalifornia

Etelä-Kalifornia Kalifornian kartalla.
Etelä-Kalifornia (engl. Southern California), joskus SoCal, on maantieteellinen ja kulttuurinen alue Kalifornian eteläisissä piirikunnissa. Se on väkiluvultaan Yhdysvaltain toiseksi suurin kaupunkialue.
Etelä-Kaliforniaan lasketaan yleensä Imperialin, Los Angelesin, Orangen, Riversiden, San Bernardinon, San Diegon, Santa Barbaran ja Venturan piirikunnat. Joskus siihen lasketaan myös Kernin ja San Luis Obispon piirikunnat.
Aiheesta muualla

Kuvia tai muita tiedostoja aiheesta Etelä-Kalifornia Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
FK Arsenal Kiova

FK Arsenal Kiova (ukr. ФК Арсенал Київ, FK Arsenal Kyjiv) on ukrainalainen jalkapalloseura, joka pelaa Ukrainan toiseksi korkeimmalla sarjatasolla 1. liigassa.
Seuran perustivat nykymuodossaan kannattajat vuonna 2014 vuosina 1925–1964 ja 2001–2013 toimineiden samannimisten seurojen jatkajaksi. Se pelaa kotiottelunsa Kiovan lähistöllä Štšaslyvessa. Seura on tunnettu erityisesti vahvasta kannattajakulttuuristaan, Arsenalin ultrat ovat Ukrainan ainoa antirasistinen ja antinationalistinen ryhmittymä useimpien joukkueiden kannattajatoiminnan rakentuessa vahvasti äärioikeistolaisten ideologioiden ympärille.
Aiheesta muualla

Virallinen sivusto (Arkistoitu – Internet Archive) (ukrainaksi)
FK Atyrau

Futbolnyi klub "Atyrau" on jalkapalloseura Atyraun kaupungista Kazakstanista. Se pelaa maan pääsarjassa Superliigassa.
Historia

Seura on perustettu vuonna 1980 nimellä Prikaspijets, nykyinen nimi otettiin käyttöön vuoden 1981 jälkeen, tosin vuonna 2000 seura tunnettiin nimellä Ak Žaibyk. Pääsarjaan seura nousi vuonna 2001.
Eléni Stávrou

| Eléni Stávrou> Ελένη Σταύρου.Euroopan parlamentin jäsen |
| --- | --- |
 2.11.2022–  
Ryhmä:  EPP-ryhmä
Henkilötiedot
Syntynyt: 4. heinäkuuta 1975 (ikä 49) Nikosia, Kypros
Kansalaisuus:  kyproslainen
Tiedot
Puolue:  DISY
Eléni Stávrou (kreik. Ελένη Σταύρου; s. 4. heinäkuuta 1975 Nikosia, Kypros) on kyproslainen poliitikko. Stávrou edustaaa DISY-puoluetta. Stávrou on toiminut Euroopan parlamentin jäsenenä marraskuusta 2022 lähtien. Stávrou edustaa Euroopan parlamentissa keskusta-oikeistolaista EPP-ryhmää.
Aiheesta muualla

Eléni Stávrou Euroopan parlamentin jäsenet. Euroopan parlamentti.
Pitkähuilu
Huilujen rakenne

Pitkähuiluja on äänenmuodostukseltaan kahta eri tyyppiä: tulppakanavahuiluja ja reunahuiluja. Ero näiden kahden tyypin välillä on siinä, miten ilma kulkeutuu puhallettaessa äänisärmään. Huilut voidaan lisäksi jakaa puhallusreiän sijainnin mukaan pää- ja sivupuhalteisiin huiluihin. Valtaosa Suomessa nykyään rakennettavista huiluista on sivupuhalteisia tulppakanavahuiluja. Rakennusaineina on aikaisemmin käytetty puun kuoriosaa, puuta, putkikasveja tai luuta; nykyisin huilut valmistetaan pääasiassa muoviputkesta, puusta tai metalleista. Putken pituus vaikuttaa vireeseen, paksuus sointiin ja äänenvoimakkuuteen.
Tulppakanavahuilutyyppinen pitkähuilu koostuu tulpasta ja putkesta. Soitettaessa ilma kulkeutuu tulppaan hiotun kanavan kautta putken sisään. Sen jälkeen ilma osuu putkessa olevaan ilma-aukkoon, jakautuu ja saa huilussa olevan ilmapatsaan värähtelemään. Reunahuiluissa ilma kulkeutuu suoraan puhallusaukosta ilma-aukkoon.
Soittotekniikka

Pitkähuilua soitetaan puhaltamalla sen puhallusaukkoon samaan tyyliin kuin soittaessa nokkahuilua. Sävelkorkeutta saadaan muutettua vaihtelemalla puhallusvoimakkuutta ja peittelemällä huilun putken päätä yhdellä tai useammalla sormella tai kämmenellä. Puhallusvoimakkuuden kasvaessa myös sävelkorkeus kasvaa. Putken pään peittäminen soiton aikana muuttaa sävelkorkeutta. Huilulla saa soitettua yläsävelasteikon, jos peittää putken pään joka toisen sävelen kohdalla. Huilulla on sen asteikosta johtuen vaikeaa soittaa tuttuja sävelmiä, joten soitin johdattelee helposti improvisoimaan ja soittamaan itse keksittyjä melodioita. On myös mahdollista soittaa tutuista melodioista pitkähuiluversioita, joissa tuttu melodia soitetaan pitkähuilusta saatavalla yläsävelasteikolla. Yläsävelasteikko saattaa aluksi kuulostaa hiukan oudolta länsimaisessa musiikissa yleiseen tasavireeseen tottuneelle korvalle.
Pitkähuilumusiikki

Huilun erikoisuus on siitä saatava asteikko, joka seuraa melko tarkasti harmonista yläsävelsarjaa. Asteikko soitetaan alhaalta ylöspäin puhallusvoimakkuutta lisäten (puhalletaan ”nopeammin”) ja vuoroin avaamalla (avotekniikka) ja sulkemalla (tukkotekniikka) putken päätä.
Vuoden 2022 Eurovision laulukilpailun Kalush Orchestran voittajakappaleessa Stefania soitetaan ukrainalaista pitkähuilua (telenka).
Pitkähuilua käyttäviä suomalaisia artisteja ja yhtyeitä ovat mm. Tapani Varis, Kristiina Ilmonen, Ruumen, Tuultenpesä, Hurja Halla, Ojajärvi Blom Ojajärvi, Tapani Varis Collective, Rauno Nieminen, Janne Ojajärvi, Piirpauke (Sakari Kukko), Päre, Jarmo Romppanen, Wind on Wind, Veera Voima ja Gjallarhorn. Muiden maiden artisteista mainittakoon esimerkiksi Groupa (Jonas Simonson), Hedningarna (Anders Norudde), Steinar Ofsdal, Ale Möller, Ånon Egeland, Fränder (Säde Tatar), Trad.Attack! (Sandra Vabarna), Hanna-Liis Lao, Eivind Groven, Jean-Pierre Yvert, Göran Månsson, Kalush Orchestra, Waldkauz ja Vladiswar Nadishana.